# Instruks – Anafylaksi

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune som giver injektioner |
| **Formål**  | * At sikre korrekt og individuel behandling af patienter med akutte allergiske reaktioner / anafylaktisk shock.
 |
| **Ansvar** | * Det er ledelsens ansvar at sikre en skriftlig instruks og korrekt opdatering af denne
* Lederen er ansvarlig for, at der på bosteder, hvor der gives injektioner (insulin undtaget) findes en lokal arbejdsgang for:
	+ Hvornår og hvem der en ansvarlig for at rekvirere og udskifte adrenalin og tilhørende sprøjter og kanylen.

(Vær opmærksom på holdbarheden på adrenalin varierer for de forskellige typer).* Det er personalets ansvar at følge den skriftlige instruks.
 |
| **Symptomer** | Symptombilledet varierer stærkt i sværhedsgrad fra milde tilfælde med kløe og udslæt til livstruende anafylaktisk shock.**Symptomer*** **Luftvejs- og/ eller vejrtrækningsproblemer**

(Synkebesvær, hæshed, stridor, dyspnø, bronkospasme, cyanose, respirationsstop)* **Blodtryksfald**

(Takykardi, synkope, konfusion, inkontinens, kollaps)* **Hud og/eller slimhinder**

(Generaliseret kløe, rødme, udslæt, hævelse af underhud og slimhinder)Symptomer kan debutere indenfor få sekunder til minutter. Symptomer kan vende tilbage de kommende 24 timer, hvis antistofferne ikke er forbrugt eller hvis behandlingen har været utilstrækkelig.I svære tilfælde kan tilstanden udvikles hurtigt og ubehandlet have dødelig udgang på grund af svær hypotension eller luftvejsobstruktion i løbet af få minutter. |
| **Forebyggelse** | Forebyggelse:* Vær forberedt på at enhver injektion indebærer risiko for anafylaktisk reaktion
* Udspørg borgeren eller dennes stedfortræder om allergi og tidligere reaktion i forbindelse med medicinsk behandling. Kontroller CAVE rubrik på medicinkort i Sensum Bosted.
* Medbring adrenalin, injektionsutensilier ved alle injektioner

(Injektioner med insulin er dog undtaget).* Efter injektion skal du være opmærksom på at observere borgeren for allergisk reaktion jf. Pro. Medicin.dk.
* Lægen kan i konkrete tilfælde vurdere, om der er behov for adrenalinberedskab, herunder om dette kan undlades.
 |
| **Behandling af anafylaksi** | Behandling:* Tilkald hjælp – ring 112
* Ved akut shock (også ved tvivl) om muligt påbegynd øjeblikkelig behandling

Personalets opgave ved akut shock (før tilstedeværelse af paramediciner el. læge).1. Få borgeren ned at ligge, hvis muligt (elever underekstremiteterne) – sikre frie luftveje
2. Påbegynd behandling:
	* Injicer adrenalin på ydersiden af låret med EPI-pen Jext 300 mikrogram – se illustration

ELLER* + Adrenalin dybt intramuskulært
	+ Voksne og børn ≥ 25 kg: 0,3 mg i.m. (evt. gentaget)
	+ Børn < 25 kg: 0,15 mg i.m. (evt. gentaget)
1. Injektion kan gentages efter 5-10 minutter ved utilstrækkelig effekt
2. Kontrol af blodtryk og puls
3. Ved hjertestop iværksættes hjerte-lungeredning
 |
| **Litteraturreferencer** | Sundhedsstyrelsens hjemmeside:<https://www.sst.dk/da/udgivelser/2017/~/media/5A39FD04712D4917B0E9730850636438.ashx><https://www.sst.dk/-/media/Udgivelser/2018/Forholdsregler-ved-injektion-af-insulin.ashx?la=da&hash=9DDE1205C07F57413566C92C99F87347008D54AA>Anafylaksi i almen praksis - Artikel fra Rationel Farmakoterapi 1, 2021<https://www.sst.dk/da/Udgivelser/2021/Rationel-Farmakoterapi-1-2021/Anafylaksi-i-almen-praksis> |
| **Udarbejdet den:****Udarbejdet af:****Sidst revideret:****Revideres inden:****Godkendt af:** | April 2019Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.Marts 2023Revideres efter behov og senest april 2025.Centerledergruppen og Socialchefen |

**For korrekt administration af Jext-pen skal du se på figurerne og følge disse trin:**

1. Hold Jext i den hånd, du bruger til daglig (til at skrive med), så tommelfingeren er tættest på den gule hætte.

1. Træk den gule hætte af med den anden hånd.

1. Placér den sorte spids mod yderlåret og hold Jext i en ret vinkel (ca. 90°) mod låret.

1. Derefter presses den sorte spids imod låret med et fast greb, indtil der høres et ”klik”, som bekræfter, at injektionen er begyndt. Bliv ved med at holde injektoren fastpresset mod låret i 10 sekunder (tæl langsomt til 10) og fjern den derefter. Den sorte spids vil automatisk forlænges og skjule nålen.

1. Massér injektionsstedet i 10 sekunder. Søg omgående lægehjælp. Ring 112, bed om en ambulance, sig anafylaksi.

